open-index/open-wikipedia-markdown huggingface dataset:
Tiburóns serra

::*Non confundir con peixes serra, un grupo diferente. Para outras páxinas con títulos homónimos véxase Tiburón (homónimos).*

Co nome vulgar de **tiburóns serra** coñécense os condrictios elasmobranquios selaquimorfos pertencentes á orde dos **pristioforiformes** (*Pristiophoriformes*).

A orde só comprende unha familia, a dos **pristiofóridos** (*Pristiophoridae*), que ten só dous xéneros, *Pristiophorus* e *Pliotrema*, cun total de sete especies.

Non deben confundirse cos pristiformes (*Pristiformes*) ou peixes serra, tamén elasmobranquios, pero da superorde dos batoideos.

## Descrición 
Estes tiburóns presentan cun rostro dentado e alongado en forma de serra, que utilizan para remover o fondo lameiro ou areoso para buscar as súas presas, ás que atordoan e cortan con bruscos movementos da súa *serra*. Tamén exhiben no rostrto un par de longos bigotes.

Teñen dúas aletas dorsais de pequeno tamaño e carecen de aletas anais.

Os dentes da serra alternan entre grandes e pequenos.
 
Xunto cos hexanquiformes, os pristioforiformes (só unha especie destes), son os únicos tiburóns que teñen 6 branquias, en vez de as 5 ou 4 que teñen os outros.

Pola forma na que cazan, comen pequenos peixes, camaróns, luras e crustáceos que enoentran no fondo mariño.

Posibelmente a súa reprodución sexa ovípara, aínda que non está comprobado.

Aínda que teñen un aspecto similar, os tiburóns serra son distintos dos peixes serra. Estes últimos son máis grandes, non teñen bigotes e teñen as branquias de colocación diferente.

A maior parte das especies son obxecto de pesca comercial, e a súa carne considérase de excelente calidade; no Xapón úsase para realizar o típico prato kamaboko.

## Xéneros e especies 
Hai sete especies descritas de tiburóns serra, distribuídas en dous xéneros. A especie máis recente, *Pristiophorus nancyae* foi descuberta en 2011, e a amnterior, *Pristiophorus delicatus*, en 2008.

### Xénero *Pliotrema* 
Este xénero consta dunha soa especie, que se distingue das do xénero *Pristiophorus* por ter seis pares de fendeduras branquiais. Ademais, os seus dentes da serra rostral teñen prominentes cristas transversais.

**Especie:**
:* *Pliotrema warreni* Regan, 1906 

### Xénero *Pristiophorus* 
Os membros deste xénero teñen cinco fendeduras branquiais, e os seus dentes da serra rostral non pesentan cristas transversais.

**Especies:**
:* *Pristiophorus cirratus* Latham, 1794  
:* *Pristiophorus japonicus* Günther, 1870  
:* *Pristiophorus nudipinnis* Günther, 1870  
:* *Pristiophorus delicatus* Yearsley, Last & W. T. White, 2008 
:* *Pristiophorus nancyae* Ebert & Cailliet, 2011 
:* *Pristiophorus schroederi* Springer & Bullis, 1960 

## Notas 
## Véxase tamén 
### Bibliografía 
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Condrictios
* Tiburóns

### Ligazóns externas 
* FishBase info for Pristiophoridae
* Reefquest page
* Checklist of Living Sharks
* NOVA Online photo of longnose sawshark
Rafael Picó Cañeque

**Rafael Picó Cañeque**, nado en Uceda (provincia de Guadalaxara) o 13 de xullo de 1895 e finado en Pontevedra o 20 de novembro de 1984, foi un enxeñeiro e político galego.

## Traxectoria 
Estudou o bacharelato en Pontevedra. Fixo a carreira de Enxeñeiro de Camiños, Canais e Portos en Madrid, que rematou en 1923. Ese mesmo ano foi nomeado enxeñeiro das obras do porto de Pontevedra. De 1932 a 1948 foi enxeñeiro director das obras do porto de Pontevedra. Foi nomeado presidente da Deputación de Pontevedra polo Gobernador civil o 7 de xullo de 1942, permanecendo no cargo ata xuño de 1948. Foi procurador en Cortes (1946-1948). Finou en Pontevedra o 20 de novembro de 1984.

## Notas 
## Véxase tamén 
### Bibliografía 
*
Arnett Moultrie

**Arnett Nathaniel Moultrie**, nado o 18 de novembro de 1990 en Queens, Nova York, é un xogador americano de baloncesto profesional.

## Instituto 
Na tempada coma júnior no Raleigh-Egypt High School, Moultrie fixo 15 puntos, 8 rebotes e 2 tapóns por partido. Na súa tempada sénior, acadou 15 puntos, 8 rebotes e 4 tapóns por encontro.

### Sophomore 
Na súa tempada sophomore en UTEP, acadou 9.8 puntos e 6.7 rebotes por partido. No Torneo Conference-USA, fixo 12.0 puntos por encontro e gañouse un posto no mellor quinteto do torneo. Foi ademais incluído no equipo All-SEC. O 28 de marzo de 2012, Moultrie decidiu declararse elixible para o Draft da NBA de 2012.

## Traxectoria profesional 
Moultrie foi elixido na 27ª posición do Draft da NBA de 2012 polos Miami Heat. Despois foi traspasado ós Philadelphia 76ers a cambio de Justin Hamilton e unha futura elección de primeira rolda do Draft.

O 27 de outubro de 2014, foi traspasado ós New York Knicks a cambio de Travis Outlaw e unha futura elección do Draft. Tras a súa adquisición, Moultrie foi cortado polos Knicks.

## Notas 
## Véxase tamén 
### Ligazóns externas 
* Estatísticas en Basketball-Reference.com
Manuel Casas Medrano

**Manuel Casas Medrano**, finado en Pontevedra o 13 de xaneiro de 1932, foi un militar e político galego.

## Traxectoria 
Coronel de Infantaría. Pasou á reserva en 1929. Foi nomeado presidente da Deputación de Pontevedra o 14 de abril de 1930, permanecendo no cargo ata abril de 1931. Foi responsábel do intento de aniquilar a Misión Biolóxica de Galicia.

## Notas
Youth crew

O **youth crew** é un sub-xénero do hardcore punk, definido sobre todo pola banda Youth of Today, que estivo principalmente activo nos anos 80, particularmente durante a escena hardcore de Nova York de 1988. O youth crew distínguese doutras escenas hardcore e punk pola súa furia, optimismo ou perspectiva moralista rimbombante, ademais do son vándalo do hardcore neoiorquino. As bandas orixinais de youth crew e os seus seareiros eran principalmente mozos *straight edge*, e algúns dos grupos posteriores afondaron nos intereses espirituais (particularmente Hare Krishna) e políticos.

Entre as súas primeiras influencias musicais están Minor Threat, Bad Brains, Negative Approach, Cro-Mags e Agnostic Front. Mentres que algunha música do youth crew é semellante ao hardcore melódico, o youth crew tamén inclúe rupturas intencionadas para facelo máis bailable nas actuacións ao vivo. Youth of Today foi unha banda moi sucia de youth crew, con voces abrasivas e cancións rápidas demasiado curtas como para incluír moita melodía (semellante aos primeiros tempos de Agnostic Front, e contrastando coa outra gran banda do xénero de Nova York, Gorilla Biscuits). Posteriores grupos de youth crew colleron máis influencias do heavy metal.
Terraza

[miniatura|Terraza no edificio do museo de [Escocia.]]
A **terraza**, **azotea**, **eirado** ou **airado** é a parte chá situada no alto dun edificio, cubríndoo total ou parcialmente. Adoita permitirse o acceso a ela para se asomar, tender a roupa ou colocar antenas. En edificios especialmente altos e grandes pode atoparse incluso un heliporto ou repetidores da televisión.

Moitas terrazas foron transformadas en xardíns, chamados teitos ou cubertas verdes (*roof gardens*).

Por extensión, tamén se denomina terraza á parte dunha cafetaría ou dun bar situada na beirarrúa ou nunha praza.

## Galicia
A diferenza da arquitectura mediterránea ou de climas calorosos, a casa popular galega non posúe terrazas chás, xa que a abundancia de choivas requiría a construción dunha cuberta sempre inclinada, reservando os espazos abertos a balcóns, patíns, solainas e corredores. Hoxe atopamos terrazas nos edificios das principais cidades galegas. Cómpre ter unha boa impermeabilización para evitar infiltracións de auga.

## Notas 
## Véxase tamén 
### Outros artigos 
* Balcón
* Faiado
* Fachada
* Terraza fluvial
* Terraza (xeoloxía)
* Socalco
* Teito verde
Centro Comercial As Cancelas

O **Centro Comercial As Cancelas** é un recinto de tendas e lecer na cidade de Santiago de Compostela. Foi inaugurado o 15 de novembro de 2012, converténdose no terceiro centro comercial da capital galega, despois de Área Central (1993) e o CC Compostela (1998). O edificio está situado no norte da cidade, na Av. Camiño Francés, a carón da entrada do Camiño de Santiago no núcleo urbano da cidade. Recibe o seu nome por estar construído ó pé do monte das Cancelas.

A superficie comercial total das Cancelas é de 50.800 metros cadrados, dividida en 3 andares, cun total de 114 locais. No primeiro andar atópase un hipermercado e outros 46 locais de tendas variadas. No segundo andar atópanse principalmente tendas de roupa, calzado e complementos. Pola súa banda, o terceiro andar está enfocado ó lecer e á restauración. No soto hai dous andares de aparcadoiro con capacidade para 2.150 coches.

A construción do recinto foi promovido polas inmobiliarias Carrefour Property España e REALIA ó 50% cada unha, a través da sociedade "As Cancelas Siglo XXI".

## Locais comerciais 
### Planta baixa 
* Alain Afflelou
* Arenal
* C&A
* Cabellos
* Cafetería Lois
* Carrefour
* Casa
* Celma
* Centro Xogo
* Centros Unico
* Circusweet

* Decimas
* Game
* Imaginarium
* Joyería Jose Luis
* Kiwoko
* Le Petit Dètail
* Lefties
* Lotería
* Mayoral
* Mistelanea
* Mr Minit

* Opticalia
* Orange
* Pressto
* Sport Zone
* T'Abla
* The Phone House
* Tien 21
* Tino González
* Toque
* Vodafone

### Planta primeira 
* Adidas
* Benetton
* Bershka
* Calzedonia
* Claires
* Código Denim
* Cortefiel

* H&M
* Inside
* Intimissimi
* Jack&Jones
* Joyería Alfonso
* Kiko
* Landra
* Marypaz

* Natura
* Óptica Val
* Paco Martínez
* Polinesia 
* Primark
* Pull and Bear
* Punt Roma

* Sfera
* Shana
* Shoes Piel
* Smooy
* Spiral
* Springfield
* Stradivarius
* Super Perfumerías
* Women Secret
* Zara

### Planta segunda 
* Boroa - New Roz
* Burger King
* Cinesa
* Fosters Hollywood
* Lois Cervecería
* McDonald´s
* Muerde la Pasta
* Oh my good
* Pizzbur O Códice
* Solpark
* Xi Yue

## Notas 
## Véxase tamén 
### Ligazóns externas 
* Páxina web do Centro Comercial As Cancelas
Andoni Cedrún

**Andoni Cedrún Ibarra**, nado o 5 de xuño de 1960 en Durango (Biscaia) foi un futbolista que xogaba na demarcación de gardameta. Fillo do tamén gardameta Carmelo Cedrún.

## Traxectoria 
Formouse no *Cultural de Durango* pronto pasou as categorías inferiores do Athletic de Bilbao, debutou co primeiro equipo con 20 anos, o 7 de decembro de 1980. Aínda que desfrutou dalgunha oportunidade no once inicial do club bilbaíno sempre estivo a sombra do porteiro titular, Andoni Zubizarreta, polo que ao cabo de tres anos marcha cedido ao Cádiz CF, en Primeira División.

En Cádiz xogaría so unha tempada xa que no ano 1984 ficha polo Real Zaragoza, onde se fixo coa titularidade dende o principio. Andoni Cedrún militou no Zaragoza un total de doce tempadas consecutivas, gañando dúas Copas do Rei (1985-86 e 1993-94) e unha Recopa de Europa na tempada 1994-95.

O seu último equipo foi o CD Logroñés onde militou na tempada 1996-97.

## Palmarés
Juan Ramón López Caro

**Juan Ramón López Caro**, nado en Lebrija (Sevilla) o 23 de marzo de 1953, é un adestrador de fútbol español.

## Traxectoria 
Formouse como técnico no fútbol rexional andaluz en equipos coma o Unión Balompédica Lebrija, o Lebrija, a UD Los Palacios, o Dos Hermanas ou a UD Melilla. O gran salto deuno cando se fixo cargo do Real Mallorca B no ano 1999 co que chegou a militar en Segunda División.

No ano 2001 fichou polo Real Madrid B e a quen adestrou durante as cinco tempadas seguintes. Na tempada 2005-06 foi o substituto de Wanderlei Luxemburgo á fronte do primeiro equipo. En xuño de 2006 non renovaría co club, inmerso nun proceso de eleccións.

A tempada seguinte firmou un contrato co Racing de Santander pero sen estar moi claro por que rompeuse o contrato e fichou polo Levante UD, que acababa de ascender a Primeira División. Foi destituído no mes de xaneiro.

O 8 de outubro de 2007 fichouno o Celta de Vigo para substituír o búlgaro Hristo Stoichkov. O técnico sevillano levou consigo ao seu axudante, Juanjo Maqueda, que compartira o cargo co segundo adestrador do búlgaro, Antonio López. En Vigo realizou unha tempada moi irregular que mantivo ao equipo lonxe dos postos de ascenso, polo que foi cesado na xornada 28, o seu posto ocupouno Antonio López.

En xullo de 2008 López Caro fíxose cargo da Selección de fútbol sub-21 de España, coa que participou na Eurocopa de Fútbol Sub-21, quedando eliminada na fase de grupos.

En xuño de 2010 fichou polo FC Vaslui de Romanía, porén dimitiu ese mesmo ano acusando ao club de accións abusivas continuadas. Dende xaneiro de 2012 ocupa o posto de director deportivo da Federación de fútbol de Arabia Saudita.
Eden Hazard

**Eden Michael Hazard** (pronunciación francesa: [edɛn azɑʁ]), nado o 7 de xaneiro de 1991 en La Louvière, é un exfutbolista profesional belga. Xogaba principalmente de mediapunta ou de extremo. Hazard é coñecido pola súa creatividade, velocidade e habilidade técnica. Anunciou a súa retirada en outubro de 2023.
## Traxectoria
Foi internacional coa selección belga, e representou o seu país nas categorías sub-17 e sub-19. Fixo o seu debut coma profesional en novembro de 2008, con 17 anos e 316 días, nun amigábel contra Luxemburgo. Case tres anos despois do seu debut, Hazard anotou o seu primeiro gol como internacional contra Kazakhstán en outubro de 2011.

## Palmarés 
### Club 
;Lille
* Ligue 1 (1): 2010–11
* Coupe de France (1): 2010–11

;Chelsea
* Premier League (2): 2014–15, 2016–17
* FA Cup (1): 2017–18
* EFL Cup (1): 2014–15
* UEFA Europa League (2): 2012–13, 2018–19

;Individual
* Xogador do Ano da Ligue 1 (2): 2010–11, 2011–12
* Xogador Novo do Ano da Ligue 1 (2): 2008–09, 2009–10
* Equipo do Ano da Ligue 1 (3): 2009–10, 2010–11, 2011–12
* Xogadores do Mes da UNFP (3): Marzo 2010, Marzo 2011, Marzo 2012
* Premio Bravo (1): 2011

## Notas 
## Véxase tamén 
### Ligazóns externas 
* Perfil en FIFA.com 
* Perfil en ESPN 
* Perfil en Topforward
Ácido mirístico

O **ácido mirístico** (ou **ácido tetradecanoico**) é un ácido graxo saturado moi común coa fórmula molecular CH3(CH2)12COOH. Un **miristato** é un sal ou éster do ácido mirístico.

O ácido mirístico recibe o seu nome do nome científico da noz moscada (*Myristica fragrans*). A manteiga de noz moscada é nun 75% trimiristina, o triglicérido formado por glicerina e tres ácidos mirísticos. Ademais de na noz moscada, o ácido mirístico atópase no aceite de sementes de palma, aceite de coco, manteiga (do leite) e é un compoñente menor de moitas outras graxas.. O ácido mirístico ten unha hidrofobicidade dabondo alta como para ser incorporado á zona de ácidos graxos dos fosfolípidos da bicapa lipídica das membranas da célula eucariótica. Deste modo o ácido mirístico actúa como lípido áncora nas biomembranas.

É un compoñente de xabóns e cosméticos. O éster isopropil miristato utilízase en cosmética e preparacións medicinais tópicas cando se procura unha boa absorción a través da pel.

A redución do ácido mirístico rende miristil aldehido (tetradecanal) e o alcohol miristílico.

## Notas 
## Véxase tamén 
### Outros artigos 
* Ácido miristoleico
Ácido láurico

O **ácido láurico** (ou **ácido dodecanoico**) é un ácido graxo saturado de 12 átomos de carbono, polo que se considera un ácido graxo de cadea de tamaño medio. É un sólido branco en po cun lixeiro cheiro a aceite de loureiro ou xabón. Os seus sales e ésteres denomínanse **lauratos**.

## Distribución 
O ácido láurico é un compoñente dos triglicéridos, e supón aproximadamente a metade do contido en ácidos graxos do aceite de coco, aceite de loureiro, e aceite de semente de palma (extraído das sementes da *Elaeis guineensis*, que non é o mesmo ca o aceite de palma extraído da polpa do froito). Noutros produtos é relativamente escaso. Atópase tamén no leite humano (6,2% das graxas totais), e no leite de vaca (2,9%), e no de cabra (3,1%).

### Propiedades medicinais potenciais 
O ácido láurico ten propiedades antimicrobianas segundo algúns estudos.

Algúns experimentos *in vitro* suxiren que algúns ácidos graxos entre os cales está o láurico poderían ser un útil tratamento para o acne, pero non se realizaron aínda ensaios clínicos para avaliar os seus posibles beneficios nos humanos.

O ácido láurico incrementa o colesterol total, pero a maioría do incremento é atribuíble ao aumento de lipoproteína de alta densidade (HDL), considerada colesterol "bo". Como resultado, o ácido láurico ten "un efecto máis favorable sobre o colesterol total:HDL ca os outros ácidos graxos, tanto saturados coma insaturados"; unha menor proporción de colesterol total/HDL suxire un descenso no risco de aterosclerose.

O ácido láurico convértese no corpo no monoglicérido monolaurina.

## Notas 
## Véxase tamén 
### Bibliografía 
* Berner, Louise A. (1993). Defining the Role of Milkfat in Balanced Diets. In John E. Kinsella (Ed.) *Advances in Food and Nutrition Research – Volume 37*. Academic Press. pp. 159–166. ISBN 978-0-12-016437-0.
* Kabara, Jon J. (1978). *The Pharmacological Effect of Lipids*. Champaign IL: American Oil Chemist's Society. ISBN 99918-1-769-7.
* Kabara, Jon J. (2008). *Fats Are Good for You and Other Secrets – How Saturated Fat and Cholesterol Actually Benefit the Body*. North Atlantic Books. ISBN 1-55643-690-4.
Martiñán, Bande, Bande

**Martiñán** é un lugar da parroquia de Bande no concello ourensán de Bande na comarca da Limia. Tiña 69 habitantes no ano 2011 segundo datos do INE e do IGE, dos cales 30 eran homes e 39 mulleres. Iso supón unha diminución da poboación respecto a 2010, cando tiña 73 habitantes (34 homes e 39 mulleres).
## Lugares e parroquias 
### Lugares de Bande 
### Parroquias de Bande 
## Notas
Francisco Higuera Fernández

**Francisco Higuera Fernández**, nado en Escurial (provincia de Cáceres) o 30 de xaneiro de 1965, é un exfutbolista que xogaba na demarcación de dianteiro.

## Traxectoria 
Debutou en Primeira División co Real Mallorca na tempada 1983-84, pero afianzouse nesta categoría cando fichou polo Real Zaragoza, equipo no que militou nove tempadas e co que gañou unha Copa do Rei na tempada 1993-94 e unha Recopa de Europa ante o Arsenal FC en 1995. A final da Copa do Rei disputouna ante o Celta de Vigo e o propio Higuera foi quen marcou o gol decisivo na quenda de penaltis despois de que o porteiro maño Andoni Cedrún lle detivese un penal ao xogador céltico Alejo.

Tamén xogou na Primeira División Mexicana co Puebla Fútbol Club, á súa volta a España ficha polo Xerez CD en Segunda División B. Trala súa retirada converteuse en director deportivo do club.

En 2009 foi contratado polo Lorca Deportiva CF como director deportivo pero foi cesado. Esa mesma tempada ficha polo Orihuela CF para desempeñar a mesma función.

Foi internacional coa Selección de fútbol de España en seis encontros oficiais e marcando un gol, disputou as Eurocopas de Suecia 1992 e Inglaterra 1996 e o Mundial dos Estados Unidos 1994.
Qualla Boundary

miniatura|250px|dereita|Sinal de entrada do territorio.
[miniatura|dereita|200px|Centro de Artes e Oficios en Qualla Center, en [Cherokee, Carolina do Norte.]]
O **Qualla Boundary** (ou **The Qualla**) é o territorio federalmente recoñecido onde reside a banda oriental de indios cherokee, que se atopa no oeste de Carolina do Norte. A área forma parte do territorio histórico dos cherokee. O territorio non é tecnicamente unha reserva india, xa que a terra non foi "reservada" polo goberno federal senón que foi mercada pola tribo na década de 1870 e posteriormente estivo baixo protección federal. Os individuos poden mercar, posuír e vender a terra sempre que sexan membros da tribo da banda oriental cherokee.

## Localización 
miniatura|dereita|Mapa de Qualla Boundary (circa 1890).
A parte principal de Qualla Boundary encóntrase nos condados de Swain e o norte de Jackson (xusto ó sur do Parque Nacional das Grandes Montañas Fumegantes). Hai moitas pequenas seccións non contiguas no sueste nas zonas de Marble, Hiawassee e Hanging Dog do Condado de Cherokee e a comunidade Snowbird de Graham County, Carolina do Norte. A superficie total é de 213.934&nbsp;km², cunha poboación residente de 8&nbsp;092 persoas, segundo un censo do ano 2000.

## Historia 
O Qualla Boundary foi explorado por primeira vez en 1876 por M.S. Temple baixo a dirección da Oficina de terras dos Estados Unidos. Estas terras foron plasmadas nun mapa publicado como o "Mapa da Reserva India de Qualla".

O Qualla Boundary non é unha reserva indíxena, senón unha "cesión de terras" supervisada polo Bureau of Indian Affairs dos Estados Unidos. A terra é un fragmento da terra tradicional do pobo cherokee. Foi considerado parte da Nación Cherokee durante o século XIX antes dos tratados e a deportación masiva dos indíxenas de 1830. William Thomas, adoptado como un fillo polo xefe Yonaguska, comprou gran parte das terras para uso dos cherokee que permaneceron en Carolina do Norte tras a deportación. Aínda que fora asimilado como un cherokee, era branco e quen de mercar terra, cousa que os cherokee non podía. Os cherokee organizáronse e formaron unha corporación en 1870 para poder mercar e posuír terras adicionais.

Un sinal do Departamento do Interior dos Estados Unidos de América titulado "Qualla Indian Reservation" di o seguinte:

## Representación nos medios de comunicación 
A mediados dos anos 1950, Disney fixo unha serie de televisión dividida en cinco partes, *Davy Crockett* (protagonizada por Fess Parker) que foi rodada alí.

## Notas 
## Véxase tamén 
### Bibliografía 
*Eastern Cherokee Reservation, North Carolina United States Census Bureau
*Indians, Eastern Band of Cherokees of North Carolina, by Thomas Donaldson, 1892, 11th Census of the United States, Robert P. Porter, Superintendent, US Printing Office, Washington, D.C. Published online at Eastern Band of Cherokees of North Carolina. Consultado o 8 de xaneiro de 2019.

### Ligazóns externas 
*Visit Cherokee, NC
*Eastern Band of Cherokee
Luis Suárez-Llanos Menacho

**Luis Suárez-Llanos Menacho**, nado en Vigo en novembro de 1906 e finado na mesma cidade o 24 de maio de 1959, foi un político galego que foi alcalde de Vigo en dúas ocasións. Sentou as bases para o desenvolvemento da cidade e está considerado o impulsor do chamado "milagre de Vigo".

## Traxectoria 
Foi nomeado alcalde de Vigo o 31 de xaneiro de 1938, permanecendo no cargo até setembro de 1939. Volveu ser nomeado alcalde o 24 de xuño de 1940 e cesou en 1949. Foi presidente da Deputación de Pontevedra do 20 de febreiro de 1958 ata a súa morte. Foi procurador en Cortes como representantes de Deputacións Provinciais (1958-1959).

A súa clara visión do futuro da cidade levouno a emprender proxectos a grande escala. Entre eles, a renovación e pavimentación das arterias máis importantes, desde a Avenida García Barbón ata as Traviesas, incluíndo Policarpo Sanz e Porta do Sol, co cambio de rasante, Calvo Sotelo (Elduayen), o Paseo de Alfonso XII, General Aranda (Pi y Margall) e López Mora.
miniatura|Rúa adicada en Bouzas (Vigo).
Durante o seu mandato, Suárez Llanos creou un dos recursos forestais máis interesantes e valiosos de Vigo. No ámbito cultural, concibiu un plan educativo integral, unha parte significativa do cal se levou a cabo coa construción do Instituto Santa Irene, a ampliación da Escola de Comercio, a Escola Laboral, a creación de cursos universitarios de verán, a concesión de bolsas a artistas e a protección de importantes proxectos benéficos sociais como a Clínica-Fogar San Rafael, a Escola-Fogar da Caixa de Aforros en San Roque, a Casa de Beneficencia e o hospital. o enxeñeiro naval Juan Ignacio Suárez-Llanos Gómez, casado coa filla menor do director da Escola de Enxeñeiros Navais; Gonzalo, Isabel e María Jesús Suárez-Llanos Gómez que casou co conde Vicente Cebrián- Sagarriga. O seu fillo é o actual *Marqués de Murrieta y Pazo Barrantes*

## Notas 
## Véxase tamén 
### Bibliografía 
*
Roberto III de Escocia

**Roberto III** nado en 1340 e finado o 4 de abril de 1406. Rei de Escocia entre 1390 e 1406.

## Traxectoria 
### Primeiros anos 
thumb|220px|Roberto III de Escocia e a súa esposa Anabella Drummond.
Foi o primoxénito do rei Roberto II de Escocia e Elizabeth Mure.

No 1368 o rei David II de Escocia, nomeouno duque de Carrick e comezou a formar parte do goberno do reino a partir de 1387, cando unha patada de cabalo incapacitouno. Probablemente a consecuencia deste accidente o seu irmán Roberto Estuardo, conde de Fífe, e non el, o Príncipe herdeiro, fíxose garda do reino no1389; pero só subiu ao trono trala morte do seu pai en maio de 1390.

### Rei de Escocia 
Cambiou o seu nome de pía, Xoán, impopular naquel tempo por recordar a Xoán de Balliol, polo de *Roberto*. Foi coroado en agosto de 1390 como *Rei Roberto III de Escocia*. Aínda que probablemente asistira a varios parlamentos, o novo rei foi so visto nominalmente como o xefe de Escocia, posto que o verdadeiro poder encontrábase en mans do seu irmán Roberto.

Morreu no Castelo de Rothesay en 1406.

Foi sucedido polo seu fillo Xacobe.

## Matrimonio 
En 1367, Roberto III de Escocia casou con Anabella Drummond, filla de Sir John Drummond de Stobhall e de María Montifex. Desta unión naceron:
* David Estuardo (¿? - 1402), duque de Rothesay (herdeiro ao trono escocés).
* Xacobe Estuardo (1394 - 1437).
Margarida I de Escocia

**Margarida I de Escocia** nada en Noruega en 1283 e finada nas Órcadas entre setembro ou outubro de 1290. Foi raíña de Escocia entre 1286 e 1290.

## Traxectoria 
Foi a única filla supervivente de Margarida, filla de Alexandre III de Escocia, e o rei Eric II de Noruega.

Recibiu o sobrenome de *a doncela de Noruega* e, tralo súbito falecemento nun accidente do seu avó Alexandre III, o día 19 de marzo de 1286, Margarida converteuse na súa única herdeira lexítima, sendo recoñecida como tal polo rei Eduardo I de Inglaterra, quen se propuña casala co seu fillo e herdeiro Eduardo, coa finalidade de unificar nun só reino todo o territorio de Gran Bretaña.

En setembro de 1290, Margarida emprendeu a viaxe desde o porto noruegués de Bergen cara Escocia, pero debido a súa delicada saúde finou antes de chegar a porto, a idade de 7 anos, o 26 de setembro de 1290, fronte as costas das illas Órcadas.

O seu corpo foi levado de novo a Noruega e sepultado na antiga catedral de Bergen.
Xacobe I de Escocia

**Xacobe I de Escocia** (en inglés: *James*). Nado en Dunfermline o 25 de xullo de 1394 e finado en Perth o 21 de febreiro de 1437. Rei de Escocia entre 1406 e 1437.

## Traxectoria 
Xacobe foi fillo de Roberto III e Anabella Drummond. Tivo unha infancia axitada. En 1402 o seu irmán máis vello, David, morreu de fame na prisión de Falkland en Fife. Antes da morte do seu pai (Roberto III), en 1406, Xacobe foi enviado a Francia para a súa seguridade.

### Prisioneiro dos ingleses 
No camiño, os ingleses capturárono e foi levado ante Henrique IV de Inglaterra quen o fixo o seu prisioneiro e pediu un rescate. O imán do rei escocés Roberto Estuardo asegurou a liberación do seu fillo, Murdoch, quen foi capturado ao mesmo tempo que Xacobe, mais non a deste. Durante 18 anos, Xacobe foi prisioneiro e educado no castelo Windsor e en varios poboados preto de Londres.

Durante o cativerio Xacobe escribiu *The Kingis Quair*, unha das mellores obras temperás da literatura escocesa.

### Liberación e matrimonio 
Tras a morte do seu tío en 1420, o rescate de £40,000 foi finalmente pagado, e en 1424 Xacobe regresou a Escocia para atopar un país en caos. Levou a súa esposa con el -casara con Xuana Beaufort mentres era prisioneiro en Londres o 2 de febreiro de 1423. Tiveron oito fillos:

* Margarida Estuardo (¿? - 1445), esposa de Lois XI de Francia.
* Xacobe Estuardo (1430 - 1460).
* Alexandre Estuardo (1430 - ¿?), Duque de Rothesay. Xemelgo de Xacobe.
* Isabel Estuardo (¿? - 1499), esposa de Francisco I da Bretaña (¿? - 1450).
* Leonor Estuardo (¿? - 1480), esposa do Príncipe Sexismundo de Austria, Conde do Tirol e Duque de "Austria Anterior".
* Marie 
* Jeanne 
* Annabella

### Rei de Escocia 
Xacobe foi formalemente coroado Rei de Escocia na abadía de Scone, Pertshire, o 2 (ou 21) de maio de 1424. Inmediatamente tomou fortes accións para rexenerar a autoridade e o control. Unha de tales acciones foi a execución da familia Albany, quen opuxerase as súas accións. A execución de Murdoch, e dous dos seus fillos tiveron lugar o 24 de maio de 1425, no castelo Hill, Stirling.

Reinou con man dura sobre o país e logrou numerosas reformas financeiras e legais.

As súas accións en todas partes do seu reinado, aínda que eficaces, molestaron a moitas persoas. Durante os anos posteriores do seu reinado, os seus opositores traballaron para derrocalo.

Foi asasinado en Perth, no marco dunha conspiración nobiliaria.

## Notas
Margarida de Escocia

**Margarida de Escocia** pódese referir a:
*A nai do rei Alexandre I de Escocia, e máis tarde santa, Margarida de Escocia.
*A raíña de Noruega Margarida de Escocia.
*A raíña Margarida I de Escocia. Filla da anterior
Os Loureiros, O Ermo, Ortigueira

**Os Loureiros** é un lugar da parroquia do Ermo no concello coruñés de Ortigueira, na comarca de Ortegal. Segundo o INE, en 2025 tiña 3 habitantes (1 home e 2 mulleres), ao igual que en 2011.

## Lugares e parroquias 
### Lugares do Ermo 
### Parroquias de Ortigueira 
## Notas
Ácido araquídico

O **ácido araquídico**, tamén chamado **ácido eicosanoico** ou **ácido icosanoico**, é un ácido graxo saturado de 20 átomos de carbono. É un constituínte menor do aceite de cacahuete (*Arachis hypogaea*), no que supón do 1,1% ao 1,7%, e do aceite de millo, no que supón o 3%. O seu nome deriva do latín *arachis*, cacahuete. Os seus sales e ésteres son os **araquidatos**. Pode formarse por hidroxenación do ácido araquidónico.

A redución do ácido araquídico rende alcohol araquidílico.

O ácido araquídico utilízase para a produción de deterxentes, materiais fotográficos e lubricantes. Utilízase como película orgánica fina na produción de cristais líquidos con múltiples aplicacións técnicas.

## Notas
Vilameá, Bande, Bande

**Vilameá** é un lugar da parroquia de Bande no concello ourensán de Bande na comarca da Limia. Tiña 37 habitantes no ano 2011 segundo datos do INE e do IGE, dos cales 18 eran homes e 19 mulleres. Iso supón unha diminución da poboación respecto a 2010, cando tiña 39 habitantes (18 homes e 21 mulleres).

## Toponimia 
A orixe do topónimo é o latín , que é a vila situada no medio.

## Lugares e parroquias 
### Lugares de Bande 
### Parroquias de Bande 
## Notas
Snow White and the Huntsman

***Snow White and the Huntsman*** é un filme estadounidense dirixido por Rupert Sanders que se estreou no 2012. Baséase no conto dos Irmáns Grimm *Brancaneves*.

## Sinopse 
Versión escura do conto dos irmáns Grimm. Só unha muller (Kristen Stewart) supera en beleza a unha raíña tan malvada (Charlize Theron) que está disposta a acabar con ela. Mais a pérfida soberana ignora que o cazador (Chris Hemsworth) que debía tela matado, non só lle salvou a vida, senón que lle ensinou a defenderse. Pouco despois, aparecerá en escena o Príncipe Azul (Sam Clafin) que queda enfeitizado pola beleza de Brancaneves.

## Personaxes 
* Kristen Stewart como Brancaneves
** Raffey Cassidy como Brancaneves de nena
* Charlize Theron como Raíña Ravenna
** Izzy Meikle-Small como Ravenna de nena
* Chris Hemsworth como Eric o cazador
* Sam Claflin como William
** Xavier Atkins como William de neno
* Lily Cole como Greta
* Sam Spruell como Finn
** Elliot Reeve como Finn de neno
* Vincent Regan como Duque Hammond
* Noah Huntley como Rei Magnus
* Liberty Ross como Raíña Eleanor
* Christopher Obi como voz do Espello Máxico
* Rachael Stirling como Anna
* Hattie Gotobed como Lily
* Greg Hicks como Xeneral do cabaleiro negro
* Peter Ferdinando como Cabaleiro negro
* Anastasia Hille como Nai de Ravenna

; Os ananos
* Ian McShane como Beith
* Bob Hoskins como Muir
* Johnny Harris como Quert
* Toby Jones como Coll
* Eddie Marsan como Duir
* Ray Winstone como Gort
* Nick Frost como Nion,

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Padornelo

Como topónimo **Padornelo** pode referirse a:

;En Galiza
***Padornelo**, parroquia do concello de Pedrafita do Cebreiro;
****Padornelo**, lugar de dita parroquia;
***Padornelo**, lugar da parroquia de Cubilledo, no concello de Baleira;
***Padornelo**, lugar da parroquia da Ribeira, no concello de Cervantes;
***O Padornelo**, lugar da parroquia do Ermo, no concello de Ortigueira.

;Fóra de Galiza

;En Castela e León
***Padornelo**, parroquia do concello zamorano de Lubián, na Galicia estremeira.

;En Portugal
***Padornelo**, freguesía do concello de Paredes de Coura.

## Véxase tamén
### Outros artigos
***O Padernelo**, lugar da parroquia de Churío, no concello de Irixoa.
Planet Terror

***Planet Terror*** é un filme estadounidense de terror dirixido por Robert Rodriguez que se estreou no 2007. *Planet Terror* e *Death Proof* e compoñen a sesión dobre de cine *Grindhouse*.

## Sinopse 
Filme de holocausto zombi. Mentres os afectados por un estraño virus se converten nun exército de monstros, Cherry, unha bailarina de striptease sen unha perna, e o seu ex-mozo Wray dirixen un espontáneo equipo de guerreiros cara a un destino que deixará millóns de afectados, infinidade de mortos e uns cantos afortunados superviventes que loitarán por atopar o derradeiro recuncho seguro no mundo.

## Personaxes 
* Rose McGowan como Cherry Darling
* Freddy Rodriguez como El Wray
* Josh Brolin como Dr. William Block
* Marley Shelton como Dr. Dakota Block
* Jeff Fahey como J.T. Hague
* Michael Biehn como Sheriff Hague
* Rebel Rodriguez como Tony Block
* Bruce Willis como Tenente Muldoon
* Naveen Andrews como Abby
* Julio Oscar Mechoso como Romey
* Fergie como Tammy Visan
* Nicky Katt como Joe
* Hung Nguyen como Dr. Crane
* Tom Savini como Deputado Tolo
* Carlos Gallardo como Deputado Carlos
* Skip Reissig como Skip
* Electra e Elise Avellan como as Neneiras xemelgas
* Quentin Tarantino como Soldado #1
* Greg Kelly como Soldado #2
* Michael Parks como Earl McGraw
* Jerili Romero como Ramona McGraw
* Felix Sabates como Dr. Felix

## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes
Sanguiñedo, O Ermo, Ortigueira

**Sanguiñedo** é un lugar da parroquia do Ermo no concello coruñés de Ortigueira, na comarca do Ortegal. Segundo o IGE, en 2011 tiña 6 habitantes (4 homes e 2 mulleres). Non obstante, en 2024 xa estaba deshabitado.

## Lugares e parroquias 
### Lugares do Ermo 
### Parroquias de Ortigueira 
## Notas
Os Baños, Os Baños, Bande

**Os Baños** é un lugar da parroquia dos Baños no concello ourensán de Bande na comarca da Limia. Segundo o INE e do IGE en 2011 tiña nove habitantes (cinco homes e catro mulleres), unha muller máis ca en 2010.

## Lugares e parroquias 
### Lugares dos Baños 
### Parroquias de Bande 
## Notas
Chimaeriformes

Os **quimeriformes** (**Chimaeriformes**) son unha orde de peixes cartilaxinosos, o único sobrevivente da subclase Holocephali, que inclúe as **quimeras** ou **tiburóns pantasma.** A morfoloxía destes animais coñécese dende finais do Devoniano, pero no presente só sobreviven 47 especies; porén, a relación das formas fósiles coas actuais é aínda incerta.

## Características 
O seu estraño aspecto, no que se aprecia unha gran cabeza protuberante, unha boca que se asemella á dun coello e unha longa cola que lembra á dunha rata, valeulles o nome de quimeras, que toman do monstro da mitoloxía grega formado por partes de diversos animais. Acadan tamaños de até dous metros, dos cales a maior parte corresponden á súa desmesurada cola. Unha espiña velenosa situada diante da aleta dorsal permítelles inxectar veleno a calquera animal que o ataque.

A diferenza das quenllas e as raias, as branquias da quimera están agochadas por unha solapa de pel, análoga ó opérculo dos peixes óseos. Os adultos carecen de espiráculo circular (que estaría derivado da primeira abertura branquial), presente unicamente de xeito temporal no desenvolvemento embrionario. Asemade, a mandíbula superior está fusionada co resto do cranio e presentan orificio anal e uroxenital separados.

## Historia natural 
Aliméntanse de moluscos e outros animais do leito mariño. Reprodúcense pondo ovos envoltos nunha fina e longa cápsula.

## Notas 
## Véxase tamén 
### Ligazóns externas 
* Fotografías de peixes pescados
Bidueira

O termo **Bidueira** é unha árbore caducifolia moi común nos montes de Galicia. 

Como topónimo, pode referirse a:

;En Galiza
***San Miguel de Bidueira**, parroquia do concello de Manzaneda;
****Bidueira**, lugar de dita parroquia;
***Bidueira**, lugar da parroquia de Labacengos, no concello de Moeche;
***A Bidueira**, lugar da parroquia de San Martín de Neira de Rei, no concello de Baralla;
***A Bidueira**, lugar da parroquia de Parada das Achas, no concello da Cañiza;
***A Bidueira**, lugar da parroquia do Ermo, no concello de Ortigueira;
***A Bidueira**, lugar da parroquia de Loiba, no concello de Ortigueira;
***O Bidueiral**, lugar da parroquia de Somede, no concello das Pontes de García Rodríguez;
***O Bidueiral**, lugar da parroquia de Roupar, no concello de Xermade;
***A Abidueira**, lugar da parroquia de Muras, no concello de Muras;
***A Abidueira**, lugar da parroquia do Viveiró, no concello de Muras.

## Véxase tamén
### Outros artigos
***A Budueira**, lugar da parroquia dos Vaos, no concello de Ribeira de Piquín;
***A Biqueira**, lugar da parroquia de Nande, no concello de Laxe.
O Supenido, O Ermo, Ortigueira

**O Supenido** é un lugar da parroquia do Ermo no concello coruñés de Ortigueira, na comarca de Ortegal. Segundo o INE, en 2025 tiña 7 habitantes (4 homes e 3 mulleres), o que supón unha diminución con respecto a 2011, cando tiña 20 habitantes.

## Lugares e parroquias
### Lugares do Ermo
### Parroquias de Ortigueira
## Véxase tamén
### Outros artigos
*O Penido.
*Penido.

## Notas
Brave (filme de 2012)

***Brave*** é un filme estadounidense de animación do estudio Pixar que foi dirixido por Mark Andrews e estreado no 2012.

## Sinopse 
Merida, a indómita filla do Rei escocés Fergus e da Raíña Elinor, é unha hábil arqueira que decide romper cun antigo costume, que é sagrado para os señores da terra: o xigantesco Lord MacGuffin, o alporizado Lord Macintosh e o rosmón Lord Dingwall. As accións de Merida desencadean o caos e a furia no reino. Ademais, pide axuda a unha sabia anciá que lle concede un desexo moi desafortunado. A rapaza terá que afrontar grandes perigos antes de aprender que é a auténtica valentía.

## Personaxes 
* Kelly Macdonald como Merida
* Emma Thompson como Raíña Elinor
* Billy Connolly como Rei Fergus
* Julie Walters como A meiga
* Robbie Coltrane como Lord Dingwall
* Kevin McKidd como Lord MacGuffin e o rapaz de MacGuffin
* Craig Ferguson como Lord Macintosh
* Sally Kinghorn e Eilidh Fraser como Maudie
* Peigi Barker como Merida de nena
* Steven Cree como o rapaz Macintosh
* Steve Purcell como The Crow
* Callum O'Neill como Wee Dingwall
* Patrick Doyle como Martin
* John Ratzenberger como Gordon

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en Metacritic 
* Ficha en RottenTomatoes
Mnozil Brass

**Mnozil Brass** é un septeto de brass austríaco. Tocan clásico, jazz e outros estilos musicais usando instrumentos tradicionais de brass e outros non tan tradicionais, como keyed trumpet e Wagner tuba. A música preséntase como un estilo típico de humor, que pode ser aproximadamente caracterizado como "negro acebiche" e "aquí e alá" absurdo. Os elementos de slapstick existen ao lado dun brass virtuoso. Cantantes austríacos e alemáns do século XX son adoito caricaturizados.

## Historia 
Todos os membros fundadores graduáronse no prestixioso Colexio de Música de Viena, mentres tocaban no Pub Mnozil no primeiro distrito de Viena centro. A banda foi fundada en 1992.

O septeto coopera co director *freelance* Bernd Jeschek, quen desenvolveu a fase dos programas "Smoke", "Ragazzi" e "Seven" e a primeira ópera do século XXI titulada "Das Trojanische Boot", cuxa estrea mundial foi en 2005 durante o festival alemán RuhrTriennale.

O grupo realizou xiras internacionais e gañou os eloxios de artistas como Barry Tuckwell, Chuck Findley, Jeff Nelson e Wycliffe Gordon.

## Membros 
* Thomas Gansch, (trompeta)
* Robert Rother, (trompeta)
* Roman Rindberger, (trompeta) (desde 2004)
* Leonhard Paul, (trombón e trompeta baixa)
* Gerhard Füßl, (trombón)
* Zoltan Kiss, (trombón) (desde 2005)
* Wilfried Brandstötter, (tuba)

## Ex-membros 
* Wolfgang Sohm, (trompeta) ata 2004
* Sebastian Fuchsberger, (trombón) ata 2004
* Ed Partyka (trombón), ata 2005

## Repertorio do Seven Show (dispoñible en DVD) 
Mnozil brass ten un amplo repertorio. As súas dúas horas de duración dos concertos presentan o grupo tocando todas as formas de música xunto con artistas cómicos. 

Os xéneros musicais inclúen Austrian Drinking e Folk Songs, Jazz, Pop ou instrumentacións de obras clásicas.

## Véxase tamén 
### Ligazóns externas 
* www.mnozilbrass.at
* www.berndjeschek.at
Sarah Wright

**Sarah Fay Wright**, nada o 28 de setembro de 1983, é unha actriz e exmodelo americana. Interpretou o personaxe de Paige Chase na serie *Quintuplets*. Ela coprotagonizou na comedia *The Loop* como Lizzy durante a primeira tempada. Ela tamén protagonizou na undécima tempada de CW no *7th Heaven* como Jane, a mellor amiga de Andrea Morris' no personaxe de Margaret. Recentemente, ela apareceu como Sarah Mason, unha das mulleres cas que o personaxe de Patrick Dempsey tivo o encontro dunha noite no *Made of Honor*. No 2011, ela empezou un papel recorrente no CBS que na metade da tempada remplazouse pola comedia *Mad Love*, e ela mantén un pequeno papel como Millicent Gergich no NBC, *Parks and Recreation*.

## Inicio da vida e carreira 
Wright naceu en Louisville, Kentucky. Ela estaba involucrada nun drama local de nena, e converteuse en modelo aos 14 anos. A súa grande oportunidade chegou cando foi descuberta polos organizadores Mossimo, un concurso busca modelo, no 1999. O seu pai era un pastor nunha pequena comunidade chamada Uno, Kentucky. Ela estivo no LeGrande Fundamental e Hart County High School antes de se cambiar a Louisville para rematar a súa carreira de ensino medio.

## Vida persoal 
Wright é a filla máis vella de Robert, un pregador, e Debbie, unha dentista. Ela ten un irmán mais novo chamado Samuel, quen está no United States Marine. Wright casou con A. J. Mason no 2005, pero eles divorciáronse no 2006. Dende 2007, Wright matén unha relación co actor Eric Christian Olsen. No 2011, Olsen anunciou o seu compromiso nun episodio de *The Talk*. Eles casaron preto de Jackson Hole, Wyoming, o 23 de xuño de 2012.

## Filmografía 
## Notas 
## Véxase tamén 
### Ligazóns externas 
*
Cármenes

**Cármenes** é un concello español da provincia de León. A súa poboación é de 448 habitantes (INE 2011).

## Localidades
*Almuzara
*Campo
*Canseco
*Cármenes
*Felmín
*Genicera
*Gete
*Getino
*Lavandera
*Pedrosa
*Piedrafita
*Piornedo
*Pontedo
*Rodillazo
*Tabanedo
*Valverdín
*Villanueva de Pontedo

## Véxase tamén
### Ligazóns externas
*Páxina oficial do concello
Fajita

250px|miniatura|Fajita.
**Fajita** é un termo xenérico utilizado na cociña tex-mex, que se refire á carne grellada servida nunha tortilla de millo ou de fariña. Aínda que orixinalmente as fajitas se elaboraban só de carne de vaca, hoxe en día tamén é feita de carnes populares como polo e porco, incluso camaróns, así como todos os cortes de carne bovina. Nos restaurantes, a carne é xeralmente cocida con cebola e pemento. Os acompañamentos máis populares son a leituga picada, crema aceda, guacamole, pirixel, pico de gallo, queixo e tomate.

## Notas 
## Véxase tamén 
### Outros artigos 
* Burrito
* Quesadilla
Asociación de Amigos da Ópera de Santiago de Compostela

A asociación de **Amigos da Ópera de Santiago de Compostela** (**ADOC**) é unha asociación cultural da cidade de Santiago de Compostela (Galiza) que ten como principal finalidade a difusión da ópera e o seu coñecemento na capital galega.

## Véxase tamén 
### Ligazóns externas 
* Amigos da Ópera de Santiago de Compostela
Asociación de Amigos da Ópera de Vigo

A asociación **Amigos da Ópera de Vigo** é unha asociación cultural da cidade de Vigo (Galiza) xurdida en 1958 da man de Camilo Veiga. Ata aquela a cidade olívica fora o final das actuacións dos cantantes e compañías de ópera antes de embarcar para realizar xiras por América. En 1958 tivo lugar o primeiro festival de ópera da cidade, interpretándose as óperas *Manon* de Jules Massenet, *La traviata* de Giuseppe Verdi e *Tosca* e *Madama Butterfly* de Giacomo Puccini'', obtendo un notable éxito e que contou con grandes figuras internacionais. A asociación levou á cidade olívica a cantantes de renome como Alfredo Kraus, José Carreras ou Montserrat Caballé.

## Véxase tamén 
### Ligazóns externas 
* Amigos da Ópera de Vigo
Burger King

**Burger King**, tamén coñecida como **BK**, é unha cadea de restaurantes de comida rápida dos Estados Unidos de América, especializada en hamburguesas. O primeiro restaurante foi aberto por James McLamore e David Egerton en Miami no ano 1954.

En 2025 tiña trinta e sete restaurantes en Galiza: 7 en Vigo, 6 na Coruña, 4 en Santiago, 2 en Lugo, 2 en Ourense, 2 en Pontevedra, 2 en Ferrol, 2 en Oleiros, 1 en Vilagarcía, 1 en Arteixo, 1 en Culleredo, 1 en Mos, 1 en Sanxenxo, 1 en Tui, 1 en Nigrán, 1 en Ribadeo, 1 en Vilanova e 1 en Teo.

## Hamburguesas 
Burger King ofrece ensaladas, refrescos, patacas frixidas, sándwichs de polo ou peixe, café, xeados etc, mais a súa especialidade son as hamburguesas. As mais coñecidas son:
* A *Whopper*: Leva pan con sementes de sésamo, unha hamburguesa de 113 gramos, tomate, cebola, leituga, cogombro, ketchup e mollo de mostaza.
* A *Big King*: Leva pan con sementes de sésamo, dúas hamburguesas, leituga, queixo, cebola, cogombro e un mollo especial da casa.
* A *Cheeseburger*: Leva pan con sementes de sésamo, hamburguesa, queixo, cebola e mollo barbacoa.

## Galería 

Ficheiro:Burger King Whopper Combo.jpg|Un menú Whopper.
Ficheiro:Gare de Saint-Lazare, Paris 1 July 2014 003.jpg|Restaurante de Burger King en París.
Ficheiro:Burger King at Jiangtai (20170927165239).jpg|Burger King na China.
Ficheiro:Church St WTC 04 - BK 106 Liberty.jpg|Restaurante de Burger King en Nova York. 

## Véxase tamén 
### Ligazóns externas 
* Páxina oficial de Burger King 
* Páxina de Burger King España
Villaturiel

**Villaturiel** é un concello español da provincia de León (Castela e León). A súa poboación é de 1.865 habitantes (INE, 2021).

## Localidades 
*Alija de la Ribera
*Castrillo de la Ribera
*Mancilleros
*Marialba de la Ribera
*Marne
*Puente Villarente
*San Justo de las Regueras
*Santa Olaja de la Ribera
*Toldanos
*Valdesogo de Abajo
*Valdesogo de Arriba Roderos
*Villarroañe
*Villaturiel

## Véxase tamén 
### Ligazóns externas 
*Páxina oficial do concello
Catalina (filme)

***Catalina*** é un filme galego dirixido por Mario Iglesias que se estreou no 2006. Tivo un custo de 1&nbsp;100&nbsp;000 euros.

## Sinopse 
Catalina procura o seu lugar no mundo da pintura. Esfórzase por dar a coñecer a súa obra, pero as negativas sucédense en canto a súa amiga Mercedes, pintora tamén, despunta no mundo da arte tras pactar coas tendencias imperantes e introducirse en certos círculos. Catalina non conta con máis axuda que a boa contade de Benito, amigo do seu avó, e que acabará por converterse nun lastre para a artista. Deprimida e soa, só encontra consolo no seu avó. Na súa vida aparecerá entón Camilo, que a afastará do seu mundo para descubrirlle a maxia das paisaxes galegas e levar a súa obra cara a un estilo arrebatado, até entón descoñecido para ela.

## Notas 
## Véxase tamén 
### Ligazóns externas 
* Ficha no soportal do audiovisual galego.
* Ficha na IMDb
Villares de Órbigo

**Villares de Órbigo** é un concello español da provincia de León (Castela e León). A súa poboación é de 718 habitantes (INE 2011).

## Localidades
*Moral de Órbigo
*San Feliz de Órbigo
*Santibáñez de Valdeiglesias
*Valdeiglesias
*Villares de Órbigo

## Véxase tamén
### Ligazóns externas
*Páxina oficial do concello